stanford-oval/wikipedia huggingface dataset:
Florida Keys
Historia

Saarten ensimmäisiä asukkaita olivat calusa- ja tequestaintiaanit. Yhtenä ensimmäisistä eurooppalaisista saaria tutki Juan Ponce de León, joka tuli Floridaan noin vuonna 1513.
Key West kasvoi aikoinaan Floridan suurimmaksi kaupungiksi, sillä se oli lähellä Kuubaa ja Bahamaa sekä sijaitsi New Orleansiin vieneen kauppareitin varrella. Saarten lähivesillä tapahtuneiden haaksirikkojen vuoksi saarten tärkeimpiä elinkeinoja oli laivanhylkyjen materiaalin kerääminen. Tämä elinkeino alkoi hiipua 1900-luvun alussa kun haaksirikot vähenivät. Nykyisin saariston tärkeimpiä elinkeinoja ovat turismi ja kalastus.
Florida Keysistä tuli vuonna 1822 virallisesti osa Yhdysvaltoja muun Floridan ohella. Vuonna 1822 Yhdysvaltain laivaston kapteeniluutnantti Matthew Perry nostatti Yhdysvaltain lipun Key Westin saarelle ja julisti Florida Keysin Yhdysvaltain omaisuudeksi.
Vuonna 1910 saaret yhdistettiin rautatiellä.
Saaristossa esiintyy usein hurrikaaneja, jotka ovat saarten mataluuden vuoksi usein tuhoisia. Vuoden 1935 hurrikaani oli kaikkien aikojen pahimipa. Se surmasi yli 500 ihmistä ja pysäytti saaret yhdistäneen rautatieliikenteen. Rautatien paikalle rakennettiin myöhemmin valtatie.
Aiheesta muualla

Kuvia tai muita tiedostoja aiheesta Florida Keys Wikimedia Commonsissa
Islamoradan palmuja.
Overseas Highway yhdistää 43 saarta.
George Mallet

George Mallet
William George Mallet (24. heinäkuuta 1923 – 20. lokakuuta 2010) oli saintlucialainen poliitikko. Hän toimi saaren kenraalikuvernöörinä vuosina 1996–1997. Häntä seurasi Pearlette Louisy.
Mallet oli Yhdistyneen työläistenpuolueen (UWP) jäsen. Hän hoiti poliittisen uransa aikana useita ministerinvirkoja; ensimmäisen hän sai jo maan itsenäistymisen yhteydessä vuonna 1979.
Griselda Gambaro

Griselda Gambaro
Griselda Gambaro (s. 28. heinäkuuta 1928) on argentiinalainen kirjailija. Hänet tunnetaan varsinkin lukuisista näytelmistään, mutta hän on julkaissut myös romaaneja, esseitä ja novelleja.
Gambaro sai vuonna 1982 Guggenheim-stipendin.
Puustock

Puustock oli Juvalla järjestetty rockfestivaali. Festivaalin tapahtumapaikkana oli Hotelli Juvan puisto noin kahden kilometrin päässä Juvan keskustasta. Puustock järjestettiin ensimmäisen kerran heinäkuussa 2000.
Puustock oli alun perin yksipäiväinen festivaali, mutta vuodesta 2004 alkaen se muuttui kaksipäiväiseksi. Vuonna 2005 Puustockin yleisömäärä oli 8 100, ja vuonna 2007 yleisöä oli 9 100. Festivaaleilla esiintyi pelkästään suomalaisia pop- ja rockyhtyeitä.
Festivaalin järjestänyt Puustock Oy haettiin konkurssiin Mikkelin käräjäoikeudessa 4. joulukuuta 2008. Festivaalin jatko todettiin epävarmaksi. Vuonna 2009, jolloin olisi vietetty Puustockin kymmenvuotisjuhlia, se jäi järjestämättä, koska tärkeitä taustavaikuttajia vetäytyi pois viime hetkellä. Järjestäjät olivat kuitenkin toiveikkaita, että festivaali järjestettäisiin jälleen välivuoden jälkeen.
Festivaalin paluu Hotelli Juvan takapihan puistoon näyttää hyvin epätodennäköiseltä, koska hotellin toiminta on päättynyt. Kiinteistö on remontoitu ja vuokrattu, ja siinä toimii nykyään hoivakoti Wilma.
Puustockin taustavoimia on mukana vuodesta 2013 alkaen Juva Camping -leirintäalueella järjestetyssä Juva Rokkaa -festivaalissa.
Esiintyjät > 2008

Hanoi Rocks, Apulanta, CMX, Poets of the Fall, YUP, Yö, Klamydia, Mokoma, Lovex, Viikate, Ruoska, Turmion Kätilöt, Himanes, Anatomia, Pave Maijanen, Jussi Hakulinen & Jani Viitanen, Honey B and the T-Bones
Esiintyjät > 2007

Kotiteollisuus, Apulanta, CMX, Yö, PMMP, Maija Vilkkumaa, Popeda, Irina, Tiktak, Viikate, Maj Karma, Ruoska, The Micragirls, Häiriköt
Olutteltassa: Tumppi Varonen, Jarkko Martikainen, Duo Maria Hänninen, Costello Hautamäki
Esiintyjät > 2006

Rehtorit, Francine, Klamydia, Popeda, Mokoma, Apulanta, Bloodpit, Diablo, Ruoska, Ypö-Viis, Yö, Stam1na, Teräsbetoni, Timo Rautiainen
Esiintyjät > 2005

Yö, Apulanta, YUP, Kotiteollisuus, CMX, Maija Vilkkumaa, Negative, The 69 Eyes, Ruoska, Popeda, Pojat, Ismo Alanko Säätiö, Uniklubi, Himanes, Kalle G & Rytinäkerjäläiset
Esiintyjät > 2004

Kotiteollisuus, Negative, Popeda, Luonteri Surf, Maija Vilkkumaa, Timo Rautiainen & Trio Niskalaukaus, Yö, Neljä Ruusua, Apulanta, Klamydia, Ruoska, Mokoma, Häiriköt
Olutteltassa: Miika Söderholm, Tumppi Varonen, Kari Peitsamo, Joey Luumäki, KKane
Esiintyjät > 2003

Ruoska, Viikate, Rehtorit, Peer Günt, Ne Luumäet, Yö, The Flaming Sideburns, Timo Rautiainen & Trio Niskalaukaus, Popeda
Perjantai-camping: Luomakunta, Oikosulku, Protoni, Lumo
Perjantaiklubilla: Technicolour, Pojat, Honey B & T-Bones, Melrose, Absoluuttinen Nollapiste
Esiintyjät > 2002

Sleepparit vm. 74, Kotiteollisuus, Klamydia, Tehosekoitin, Apulanta, Osmo's Cosmos, Popeda, Bloodpit, Denigrate
Perjantai-camping: Pojat, Yltiö, Grayscale, Reduced to Ash
Perjantaiklubilla: Francine, Pelle Miljoona, Maukka Perusjätkä, Dragons
Esiintyjät > 2001

Ne Luupojat Surf, Yö, Klamydia, Tehosekoitin, Apulanta, Timo Rautiainen & Trio Niskalaukaus, The 69 Eyes, Iiwana Julma, The 7th Floor
Perjantaiklubilla: Tumppi Varonen & Problems, Luonteri Surf, Tolpat, Leewings
Esiintyjät > 2000

YUP, Sentenced, Remu, Osmo's Cosmos, Timo Rautiainen & Trio Niskalaukaus, Luonteri Surf, Natsipaska, Seireeni, Tolpat
Aiheesta muualla

Festivaalipäällikkö Vesa Kontiaisen Puustock 2000 -aiheinen facebook-postaus
Griscellin oireyhtymä

Griscellin oireyhtymä on perinnöllinen geneettinen oireyhtymä, jolle luonteenomaisia piirteitä ovat epätavallisen vaalea eli hypopigmentoitunut iho ja vaaleat, hopeisen harmahtavat hiukset. Oireyhtymä jakautuu kolmeen tyyppiin, jotka eroavat toisistaan geneettisiltä syiltään ja oirekuviltaan.
Kaikki Griscellin oireyhtymän tyypit aiheuttavat oireyhtymälle tunnusomaiset ulkoiset piirteet ihossa ja hiuksissa. Tyypin 1 Griscellin oireyhtymä aiheuttaa lisäksi vaikeita aivo-oireita. Siinä yleisiä ovat kehitysviive, kehitysvamma, epileptiset kohtaukset, hypotonia sekä silmien ja näön poikkeavuudet. Elejalden oireyhtymään kuuluu monia tyypin 1 Griscellin oireyhtymän piirteitä, ja osa tutkijoista onkin kyseenalaistanut näiden oireyhtymien erillisyyden. Tyypin 2 Griscellin oireyhtymään liittyy immuunijärjestelmän toimintahäiriö. Se aiheuttaa taipumuksen toistuviin infektioihin ja hemofagosyyttisen lymfohistiosytoosin, johon liittyy elinten ja kudosten vaurioitumista eri puolilla kehoa. Tyypin 2 Griscellin oireyhtymässä ei esiinny tyypin 1 Griscellin oireyhtymässä ilmeneviä neurologisia häiriöitä. Tyypin 3 Griscellin oireyhtymä aiheuttaa vain tyypilliset ihon ja hiusten ulkonäköpiirteet. Siihen ei liity neurologisia poikkeavuuksia eikä immuunijärjestelmän häiriöitä.
Griscellin oireyhtymä on harvinainen. Tyypin 2 Griscellin oireyhtymä näyttää olevan oireyhtymän tyypeistä yleisin. Griscellin oireyhtymän aiheuttavat mutaatiot ilmenevät geeneissä MYO5A (tyyppi 1), RAB27A (tyyppi 2) ja MLPH (tyyppi 3). Griscellin oireyhtymä periytyy peittyvästi autosomissa.
Fort Fitzgerald

| Fort Fitzgerald Fitzgerald |
| --- | --- |
 Fort Fitzgerald
 Koordinaatit: 59°51′34.72″N, 111°36′15.22″W 
Valtio:   Kanada
Provinssi:  Alberta
Kunta:  Wood Buffalo
Perustettu:  1899 (Smith Landing)
Nimettiin uudelleen:  1915
Hallinto:  
 – Asutustyyppi:  Taajama
 – Hallinnon tyyppi:  Wood Buffalon kunnanvaltuusto
Väkiluku (2008):  10
Aikavyöhyke:  UTC-7
 – Kesäaika:  UTC-6
Suuntanumero(t):  780
 
 Wood Buffalon kunnan sivut 
Infobox OKVirheellinen NIMI-arvo: 
Fort Fitzgerald (joissain yhteyksissä myös Fitzgerald) on noin 10 asukkaan (2008) taajama Kanadassa, Albertan provinssissa, Wood Buffalon kunnassa. Fitzgerald sijaitsee kunnan pohjoisosassa, noin 25 kilometriä etelään Luoteisterritorioista. Alueelle johtaa Luoteisterritorion Fort Smithin kaupungista ympäri vuoden käytössä oleva maantie ja talvisin käytössä oleva talvitie, joka jatkuu 200 kilometrin päässä etelässä sijaitsevaan Fort Chipewyaniin ja edelleen Fort McMurrayhyn. Kylän alkuperäinen nimi oli Smith Landing, joka kuitenkin muutettiin vuonna 1915 Kanadan ratsupoliisin tarkastajan, Francis Joseph Fitzgeraldin (1867–1911) kunniaksi.
Historia

Ennen eurooppalaisten saapumista paikalliset chippewa-intiaanit vierailivat ja leiriytyivät alueella sekä joidenkin lähteiden mukaan pitivät aluetta hengellisesti merkittävänä paikkana. 1900-luvun alussa alueelle saapuivat ensimmäiset eurooppalaiset turkiskauppiaat, jotka kuitenkin majoittuivat telttoihin ja rakensivat ainoastaan joitain varastorakennuksia. 1940-luvun puolivälin vaiheilla aluetta alettiin kehittämään voimakkaammin, kun se nousi yhdeksi Luoteisterritorioiden ja Albertan tärkeimmistä Hudson's Bay Companyn turkiskauppa-asemista. Alueen väkiluku kasvoi voimakkaasti, ja se saavutti lähes kaupungin mittasuhteet. Samoihin aikoihin Luoteisterritorihin perustettiin Fort Smithin kaupunki, jonne toiminta Fitzgeraldista siirtyi vuosien saatossa. Fort Smithiin perustetun sairaalan ja sen terveydenhuoltopalveluiden seurauksena kylän väkiluku laski voimakkasti muuttoliikkeen kiihtyessä entisestään. Vuonna 2008 asuinalueen väkiluku on enää noin 10 asukasta.
Aiheesta muualla

Valokuvia Fort Fitzgeraldista[vanhentunut linkki] (englanniksi)
Frédéric de Lafresnaye

Frédéric de Lafresnaye, piirros
Nöel Frédéric Armand André de Lafresnaye (24. heinäkuuta 1783, Chateau de La Fresnaye, Falaise – 14. kesäkuuta 1861) oli ranskalainen lintutieteilijä, keräilijä ja paroni.
Lafresnayen suku oli aristokratiaa. Jo nuorena hän kiinnostui luonnonhistoriasta, erityisesti entomologiasta. Saatuaan lahjaksi kokoelman eurooppalaisia lintuja hän menetti sydämensä linnuille.
Lafresnaye kuvaili ja nimesi lukuisia lintulajeja, useita yhdessä Alcide d'Orbignyn kanssa, kuten isojuovanapsijan. Hän keräsi laajan, noin 8 000:n linnunnahan kokoelman kotiinsa. Hänen kuoltuaan kokoelman osti amerikkalainen keräilijä Henry Bryant, joka puolestaan lahjoitti sen Bostonin luonnonhistorialliselle seuralle. Kokoelma siirrettiin Vertailevan eläintieteen museoon Harvardin yliopistoon Cambridgeen vuonna 1914.
Hänen kunniakseen on nimetty ainakin 3 lintulajia, samettikolibri Lafresnaya lafresnayi (Boissonneau, 1840), viidakkoraitatikkanen Picumnus lafresnayi (Malherbe, 1862) ja kanakkiluhtakana Gallirallus lafresnayanus (Verreaux & Des Murs, 1860).
Gian Vincenzo Moreni

Gian Vincenzo Moreni (29. tammikuuta 1932 Montichiari – 3. maaliskuuta 1999) oli italialainen roomalaiskatolinen arkkipiispa, joka toimi kirkkonsa diplomaattisissa tehtävissä. Hänet vihittiin papiksi Brescian hiippakuntaan 4. huhtikuuta 1959 ja nimitettiin Turris in Mauretanian titulaariarkkipiispaksi sekä apostoliseksi pro-nuntiukseksi Tansaniaan 29. huhtikuuta 1982. Piispaksi vihkiminen seurasi 5. kesäkuuta. Pääkonsekraattorina toimi Agostino Casaroli, jota avustivat Duraisamy Simon Lourdusamy ja Luigi Morstabilini.
Moreni sai vuonna 1984 nimityksen apostoliseksi nuntiukseksi Tansaniaan ja 8. syyskuuta 1990 Filippiineille. Hän kuoli 67-vuotiaana virassa.
Giron

| Giron |
| --- | --- |
Valtio:  Ranska
Hallintoalue:  Rhône-Alpes
Departementti:  Ain
Arrondissementti:  Nantua
Kantoni:  Bellegarde-sur-Valserine
Hallinto:  
 – Hallinnon tyyppi:  Kunta
 – Pormestari:  Irmtraut Pagnier
Pinta-ala:  
 – Kokonaispinta-ala:  9,39 km²
Väkiluku (2009):  160
 – Väestötiheys:  17 as./km²
Infobox OKVirheellinen NIMI-arvo: 
Giron on Ranskan kunta Ain’n departementissa lähellä Sveitsin rajaa. Kunnan pinta-ala on 9,39 km² ja asukkaita on 160 (2009). Kunta sijaitsee noin 1 000 metrin korkeudessa.
Gironissa on lomakeskus, ravintola ja liikuntahalli sekä monipuoliset talviliikuntamahdollisuudet.
Frankies

Frankies oli suomalainen lokakuussa 1966 perustettu levylaulaja Johnny Liebkindin säestysyhtye. Yhtyeen kokoonpanossa tapahtui jatkuvasti muutoksia koko sen toiminnan ajan, mutta pysyvät jäsenet loppuun saakka olivat Jorma Kalenius ja Antero Päiväläinen. Helmikuussa 1968 Frankies teki ainoan singlensä "Päiväuneksija/Tuuleen kadonnut", jolla solistina oli Arto Lönnfors. Singlen A-puoli "Päiväuneksija" on käännös The Monkeesin kappaleesta "Daydream Believer". Kappaleen on suomentanut Arto Sotavalta. Singlen B-puoli "Tuuleen" on The Rascalsin kappale "Groovin'", jonka tekstin on kääntänyt suomeksi Pertti Reponen.
Johnny hajotti yhtyeen alkuvuonna 1969.
Kokoonpanot > Ensimmäinen kokoonpano

Johnny Liebkind  – laulu
Hasse Walli  – kitara
Jorma Kalenius  – basso
Timo Lindstrom  – urut
Antero Päiväläinen  – rummut
Kokoonpanot > Kokoonpano helmikuussa 1968 (Single Päiväuneksija/Tuuleen kadonnut)

Arto Lönnfors - kitara ja laulu
Mårten Enqvist - kitara
Jorma Kalenius - basso
Esa Helasvuo - piano
Antero Päiväläinen - rummut
Kokoonpanot > Kokoonpano kesällä 1968 (Suoraan sydämeen -show)

Johnny Liebkind – laulu
Arto Lönnfors – kitara ja laulu
Mats Huldén – kitara
Jorma Kalenius – basso
Esa Helasvuo – urut
Erkki Lehtola – saksofoni ja huilu
Ilpo Aaltio – saksofoni
Antero Päiväläinen – rummut
Kokoonpanot > Viimeinen kokoonpano

Johnny Liebkind – laulu
Pepe Willberg – kitara ja laulu
Jorma Kalenius – basso
Erkki Lehtola – saksofoni ja huilu
Antero Päiväläinen – rummut
Diskografia

"Päiväuneksija / Tuuleen kadonnut" (1968, KS 744)
Aiheesta muualla

Frankiesin tuotanto Suomen äänitearkistossa (Arkistoitu – Internet Archive)
Georg Malvius

Georg Malvius (s. 30. toukokuuta 1945 Timișoara, Romanian kuningaskunta) on ruotsalainen teatteriohjaaja ja -pedagogi, joka on työskennellyt myös Suomessa. Hän on toiminut musikaaliohjauksen professorina Göteborgin yliopistossa ja saksalaisessa August Everding -akatemiassa Münchenissä.
Vuosina 1979–1982 Malvius toimi Turun ruotsalaisen teatterin johtajana ja sitä ennen ruotsinkielisen teatterikoulutuksen pääopettajana Suomessa. Turusta hän siirtyi Örebron lääninteatterin johtajaksi 1982. Sittemmin hän johti Norrköpingin Östgötateaternia vuoteen 1987 asti.
Vuosituhannen vaihteen jälkeen Malvius on ohjannut Helsingin kaupunginteatteriin musikaalit Miss Saigon (2004) ja Hairspray (2005) sekä Turun ruotsalaiseen teatteriin musikaalin Evita (2008) ja Helsingin Svenska Teaterniin musikaalin La Cage aux Folles (2008). Malvius on ohjannut paljon myös Virossa, jossa hänet valittiin vuoden ohjaajaksi 1990 ja vuoden musikaaliohjaajaksi 2003.
Aiheesta muualla

Georg Malviuksen verkkosivusto (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Georg Malvius
Käännös suomeksi
George Gervin

| George Gervin |
| --- | --- |
 Gervin 1970-luvun puolivälissä.
Henkilötiedot
Koko nimi:  George Gervin
Syntynyt: 27. huhtikuuta 1952 (ikä 72) Detroit, Michigan, Yhdysvallat
Kansalaisuus:   Yhdysvallat
Koripalloilija
Lempinimi:  Iceman
Pelipaikka:  Heittävä takamies / Pieni laitahyökkääjä
Pituus:  201 cm
Paino:  81 kg
NBA-varaus:  40. varaus 1974 (Phoenix Suns)
Pelaajaura
Yliopistojoukkueet
1970–1972:  Eastern Michigan
Seurajoukkueet
1972–1974 1974–1985 1985–1986 1986–1987 1989 1989–1990:  Virginia Squires San Antonio Spurs Chicago Bulls Virtus Roma Quad City Thunder Bàsquet Manresa
Aiheesta muualla
www.georgegervin44.com
George Gervin (s. 27. huhtikuuta 1952 Detroit, Michigan) on yhdysvaltalainen kilpauransa päättänyt koripalloilija. Heittävänä takamiehenä pelannutta Gerviniä pidetään yhtenä pelipaikkansa historian parhaista pelaajista. Hän pelasi ABA:ssa, NBA:ssa, varsinkin San Antonio Spursissa vuosina 1974–1985, ja uransa lopulla vielä Italiassa, Espanjassa ja piensarja CBA:ssa. Gervin tunnettiin muun muassa korintekokyvyistään ja finger roll -koreistaan.
Gervin valittiin NBA:n tähdistöjoukkueeseen viidesti peräkkäin ykkösviisikkoon ja kahdesti kakkosviisikkoon. Hän voitti neljästi sarjan korikuninkuuden. Gervin pelasi yhdeksästi peräkkäin NBA:n tähdistöottelussa ja oli ottelun arvokkain pelaaja vuonna 1980. Hän sai lukuisia tunnustuksia ABA-urastaan, ja NBA:ssa San Antonio Spurs on jäädyttänyt hänen pelinumeronsa. Vuonna 1996 Gervin nimettiin Basketball Hall of Fameen.
Elämä ja ura

Gervin pelasi yliopistokoripalloa vuodet 1970–1972 Eastern Michigan -yliopiston joukkueessa. Hänet on nimetty myös yliopistokoripallon hall of fameen. Vuosina 1972–1974 Gervin pelasi ABA-joukkue Virginia Squiresissa, ja vuonna 1974 Phoenix Suns varasi hänet NBA:han 40. vuorolla kesän varaustilaisuudessa. ABA:ssa Gervin saavutti useita palkintoja.
Gervin siirtyi NBA:han Spursin mukana ABA:n ja NBA:n yhdistyessä vuonna 1976. Gervin edusti Spursia vuoteen 1985 asti niittäen henkilökohtaista menestystä: hän voitti neljästi sarjan korikuninkuuden, oli viidesti NBA:n tähdistöjoukkueen ykkösviisikossa ja kahdesti kakkosviisikossa ja pelasi yhdeksästi peräkkäin NBA:n tähdistöottelussa ollen vuoden 1980 ottelun arvokkain pelaaja. Spursin jälkeen Gervin pelasi yhden kauden Chicago Bullsissa ja päätti pelaajauransa pelaten 1980-luvun lopulla Italiassa, Espanjassa ja piensarja CBA:ssa.
Spurs on jäädyttänyt Gervinin pelinumeron, ja vuonna 1996 hänet valittiin NBA:n 50 merkittävimmän pelaajan joukkoon. Samana vuonna Gervin nimettiin Basketball Hall of Fameen.
Aiheesta muualla

Kuvia tai muita tiedostoja aiheesta George Gervin Wikimedia Commonsissa
Gianantonio Da Re

| Gianantonio Da Re> Euroopan parlamentin jäsen |
| --- | --- |
 2.7.2019–  
Ryhmä:  ID-ryhmä
Henkilötiedot
Syntynyt: 6. syyskuuta 1953 (ikä 71) Cappella Maggiore, Italia
Kansalaisuus:  italialainen
Tiedot
Puolue:  Pohjoisen liitto
Gianantonio Da Re (s. 6. syyskuuta 1953 Cappella Maggiore, Italia) on italialainen poliitikko. Da Re edustaa Pohjoisen liitto-puoluetta. Da Re on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Identiteetti ja demokratia -ryhmää.
Da Re on ollut Pohjoisen Liitto -puolueen jäsen vuodesta 1982 lähtien ja toimi Vittorio Veneton pormestarina vuosina 2009–2014. Ennen tätä hän oli Veneton aluevaltuutettu vuosina 2005–2009 sekä kaupunginvaltuutettu Vittorio Venetossa ja Cappella Maggioressa. Hän toimi Liga Venetan kansallisena sihteerinä vuosina 2016–2019, Pohjoisen Liiton ryhmänjohtajana Vittorio Veneton kunnassa vuosina 2004–2009 ja Pohjoisen Liiton maakuntasihteerinä vuosina 1998–2012. Euroopan parlamenttiin valitsemisensa jälkeen hänet nimitettiin 26. toukokuuta 2019 kulttuurikomission varsinaiseksi jäseneksi.
Da Re erotettiin Pohjoisen Liitto -puolueesta maaliskuussa 2024 hänen haukuttuaan puolueen puheenjohtajaa idiootiksi.
Føresvik

| Føresvik |
| --- | --- |
 Asutusta vuonna 2007.
 Føresvik
 Koordinaatit: 59°13′52″N, 5°26′20″E 
Valtio:  Norja
Lääni:  Rogaland
Kunta:  Bokn
Infobox OKVirheellinen NIMI-arvo: 
Føresvik on Boknin kunnan hallinnollinen keskus Vestre Boknin saarella Rogalandin läänissä Norjassa. Se ei asukasluvultaan muodosta taajamaa. Føresvik sijaitsee Eurooppatie E39:n varrella ja sieltä on myös lauttayhteys Haugesundiin sekä Stavangeriin.
Boknin kirkko (H. D. F. Linstow, 1847)
Fülöp

Fülöp on muun muassa seuraavien henkilöiden sukunimi:
Márton Fülöp (1983–2015), unkarilainen jalkapallomaalivahti
Mihály Fülöp (1936–2006), unkarilainen miekkailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Gnarkill

Gnarkill on yhdysvaltalainen hardcore punk -yhtye. Se perustettiin vuonna 2002 Pennsylvaniassa. Yhtye on julkaissut kaksi albumia, jotka ovat Gnarkill (2002) ja Gnarkill vs. Unkle Matt and the ShitBirdz (2006).
Jäsenet

Brandon DiCamillo – laulu
Rich Vose – kitara
Bam Margera – kosketinsoittimet
Jess Margera – rummut
Matt Cole – mikseri
Diskografia

Gnarkill (2002)
Gnarkill vs. Unkle Matt and the ShitBirdz (2006)
Francis Ysidro Edgeworth

| Francis Ysidro Edgeworth |
| --- | --- |

Henkilötiedot
Syntynyt: 8. helmikuuta 1845 Edgeworthstown, Longfordin kreivikunta, Irlanti
Kuollut: 13. helmikuuta 1926 (81 vuotta) Oxford, Englanti
Koulutus ja ura
   
 Nimikirjoitus
Francis Ysidro Edgeworth (8. helmikuuta 1845 Edgeworthstown, Longfordin kreivikunta, Irlanti – 13. helmikuuta 1926 Oxford, Englanti) oli angloirlantilainen taloustieteilijä ja tilastotieteilijä, joka edisti matemaattisten menetelmien käyttöä taloustieteessä.
Elämä ja ura

Edgeworth opiskeli Dublinin Trinity Collegessa ja Oxfordin Balliol Collegessa ja valmistui vuonna 1869. Vuonna 1877 hän valmistui asianajajaksi. Edgeworthista tuli logiikan lehtori Oxfordissa ja taloustieteen professori Lontoossa, ja vuodesta 1891 lähtien hän oli viimeksi mainitun oppiaineen professori Oxfordissa.
Edgeworth kuului aikanaan huomattavassa määrin taloustieteen teoreettis-matemaattiseen koulukuntaan ja käsitteli tilastotieteen menetelmillä monia tieteenalansa vaikeimpia teoreettisia ongelmia erittäin tarkkanäköisesti. Hänen teoksiinsa kuului Mathematical Psychics (1881). Siinä hän esitteli ajatuksiaan hyötyfunktiosta, indifferenssikäyrästä ja sopimuskäyrästä, joista kaikista on tullut talousteorian vakiovälineitä. Suurimman osan tutkimustensa tuloksista hän kuitenkin julkaisi vuodesta 1891 ilmestyneessä Economic journal -lehdessä, jota hän toimitti sen perustamisesta lähtien. Hän kehitti taloustieteen kansainvälisen kaupan, monopolien ja verotuksen teorioita. Tilastotieteen saralla hän kehitti indeksilukujen teoriaa ja todennäköisyyslaskentaa.
Edgeworth oli matemaattisesti taitava, mutta hänen kirjoitustyyliään pidetään heikkona ja vaikeaselkoisena.
Aiheesta muualla

Kuvia tai muita tiedostoja aiheesta Francis Ysidro Edgeworth Wikimedia Commonsissa
George Marshall (ohjaaja)

| George Marshall |
| --- | --- |

Henkilötiedot
Syntynyt: 29. joulukuuta 1891 Chicago, Illinois, Yhdysvallat
Kuollut: 17. helmikuuta 1975 (83 vuotta) Los Angeles, Kalifornia
Ammatti:  elokuvaohjaaja
Ohjaaja
Palkinnot
 Hollywood Walk of Fame 
Aiheesta muualla
IMDb 
Elonet
Marshall (vas.), Marlene Dietrich ja tuottaja Joe Pasternak elokuvan Ei mikään enkeli (1939) kuvauksissa.
George Marshall (29. joulukuuta 1891 Chicago, Illinois – 17. helmikuuta 1975 Los Angeles, Kalifornia) oli yhdysvaltalainen näyttelijä sekä elokuvaohjaaja, -käsikirjoittaja ja -tuottaja. Hänen ensimmäinen ohjaustyönsä oli vuonna 1916 ensi-iltaan tullut lännenelokuva The Committee on Credentials, jonka pääosaa näytteli Harry Carey.
Marshall ohjasi erityisesti komediaelokuvia, ja työskenteli muun muassa Stan Laurelin, Oliver Hardyn, W. C. Fieldsin, Bob Hopen ja Lucille Ballin kanssa. Hänen elokuviinsa kuuluvat muun muassa vuonna 1939 valmistunut lännenkomedia Ei mikään enkeli sekä vuonna 1949 valmistunut Tontut toverukset, joka käynnisti Jerry Lewisin ja Dean Martinin muodostaman komediaduon uran.
Kaikkiaan Marshall ohjasi uransa aikana yli 425 elokuvaa. Hän on saanut tähden Hollywood Walk of Famelle.
Aiheesta muualla

George Marshall Internet Movie Databasessa. (englanniksi)
George Marshall Elonetissä.
Gottfried Christian Reich

Vuosina 1809-1848 tehty litografia.
Gottfried Christian Reich (1769 - 1848) oli saksalainen eläintieteilijä.
Reich oli taksonomi, joka luokitteli pääasiassa muurahaisia. Linnuista hän nimesi sinileukakolibrin (Chlorostilbon notatus) vuonna 1793 ilmestyneessä kirjoituksessaan Kurze Beschreibung neuen, oder noch bekkanten Thiere, welche Herr Le Blond der naturforschenden Gesellschaft zu Paris aus Cayenne als Geschenk überschikt hat. Mag. Thierreichs. 1:128–134.
Frédéricque Goporo

Frédéricque Rufin Goporo (s. 8. elokuuta 1966) on keskiafrikkalainen entinen koripalloilija. Hän kilpaili vuoden 1988 kesäolympialaisissa Soulissa ja kuului siellä kymmenenneksi sijoittuneeseen Keski-Afrikan tasavallan miesten joukkueeseen. Myös hänen veljensä Aubin-Thierry Goporo oli mukana joukkueessa.
Aiheesta muualla

Frédéricque Goporo Kansainvälinen olympiakomitea. (englanniksi)
Gottfried Christian Friedrich Lücke

Gottfried Christian Friedrich Lücke
Gottfried Christian Friedrich Lücke (24. elokuuta 1791 Egeln – 4. helmikuuta 1855) oli saksalainen teologi. Hän syntyi Egelnissä lähellä Magdeburgia. Hän opiskeli Hallessa ja Göttingenissä ja toimi professorina Bonnissa vuodesta 1818 ja Göttingenissä vuodesta 1827.
Lücke edusti teologiselta koulukunnaltaan välitysteologiaa ollen läheisesti yhteydessä Friedrich Schleiermacheriin. Lücke oli Uuden testamentin eksegeetti.
Lücken laatimiin teoksiin kuuluivat Commentar über die Schriften des Evangelisten Johannes sekä Grundriss der neutestamentlichen Hermeneutik und ihrer Geschichte.